5. april '81.
5. april '81 je LP-album rock grupe Bijelo dugme s koncerta u klubu Kulušić 1981. godine. Sve tekstove napisao je Goran Bregović, osim pjesme "Sve ove godine" (Enco Lesić, Kemal Monteno i Goran Bregović). Album je izdat u ograničenom tiražu od samo 26.000 kopija. Godine 1987. u posebnoj publikaciji časopisa Rock, pod nazivom YU legende uživo, album 5. april '81 proglašen je jednim od 12 najboljih jugoslavenskih uživo snimaka. Album objavljuje diskografska kuća Jugoton 1981. godine i svoje reizdanje na CD-u, doživljava 1995. od izdavačke kuće "Croatia Records", a reizdanje u LP formi objavljuje Croatia Records 2021. godine.